CELEX: 32011R1236
Language: sl
Date: 2011-11-29 00:00:00
Title: Izvedbena uredba Komisije (EU) št. 1236/2011 z dne 29. novembra 2011 o spremembi Uredbe (ES) št. 1828/2006 glede naložb prek instrumentov finančnega inženiringa

30.11.2011   
            
            
               SL
            
            
               Uradni list Evropske unije
            
            
               L 317/24
            
         IZVEDBENA UREDBA KOMISIJE (EU) št. 1236/2011
   z dne 29. novembra 2011
   o spremembi Uredbe (ES) št. 1828/2006 glede naložb prek instrumentov finančnega inženiringa
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (1) ter zlasti tretjega odstavka člena 44 Uredbe,
   ob upoštevanju naslednjega:
   
               (1)
            
            
               Unija je še vedno pod vplivom gospodarske krize, ki je večji kot kadar koli prej, kar zahteva nova prizadevanja za doseganje trajnostne rasti in pridobivanje delovnih mest.
            
         
               (2)
            
            
               Naložbe v podjetja spodbujajo rast, krepijo konkurenčnost in ustvarjajo delovna mesta.
            
         
               (3)
            
            
               Ukrepe za spodbujanje podjetij je treba okrepiti. Taki ukrepi morajo podjetjem omogočiti širši dostop do naložb prek instrumentov finančnega inženiringa, zajetih v členu 43(1)(a) Uredbe Komisije (ES) št. 1828/2006 o pravilih za izvajanje Uredbe Sveta (ES) št. 1083/2006 z dne 8. decembra 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu ter Uredbe (ES) št. 1080/2006 Evropskega parlamenta in Sveta o Evropskem skladu za regionalni razvoj (2), da ti niso namenjeni le podjetjem v ustanovitvenih fazah, v zgodnjih fazah ali pri širitvi.
            
         
               (4)
            
            
               Take naložbe se izvajajo le za dejavnosti, za katere vodje instrumentov finančnega inženiringa ocenijo, da so lahko ekonomsko upravičene, zato morajo biti omejene na okoliščine, v katerih pomanjkanje likvidnosti, ki jo zagotavlja finančni sektor, ogroža nadaljevanje poslovnih dejavnosti ekonomsko upravičenih podjetij.
            
         
               (5)
            
            
               Taki ukrepi morajo veljati le za izvedene vračljive naložbe ali jamstva za vračljive naložbe, zagotovljena po začetku veljavnosti te uredbe, kot del naložbene strategije, ki je predvidena v zadevnih sporazumih o financiranju. Za sporazume o financiranju, sklenjene pred začetkom veljavnosti te uredbe, je treba predvideti prehodne določbe za ustrezne prilagoditve naložbene strategije.
            
         
               (6)
            
            
               Odbor za usklajevanje skladov po glasovanju ni izrazil svojega mnenja o ukrepih, predvidenih s to uredbo –
            
         SPREJELA NASLEDNJO UREDBO:
   Člen 1
   Člen 45 Uredbe (ES) št. 1828/2006 se nadomesti z naslednjim:
   
      „Člen 45
      Dodatne določbe za instrumente finančnega inženiringa za podjetja
      Instrumenti finančnega inženiringa za podjetja iz člena 43(1)(a) vlagajo le v dejavnosti, za katere vodje instrumentov finančnega inženiringa ocenijo, da so lahko ekonomsko upravičene.
      Ti instrumenti ne vlagajo v podjetja v težavah v smislu Smernic Skupnosti o državni pomoči za reševanje in prestrukturiranje podjetij v težavah (3) od dne 10. oktobra 2004.
   
   Člen 2
   Sporazumi o financiranju, sklenjeni pred 1. decembrom 2011, se lahko spremenijo, da se vključijo nove vračljive naložbe ali nova jamstva za vračljive naložbe v skladu s členom 45 Uredbe (ES) št. 1828/2006. Take spremembe vključujejo prilagojeno naložbeno strategijo iz člena 43(3)(a) navedene uredbe.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. novembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 210, 31.7.2006, str. 25.
   
      (2)  UL L 371, 27.12.2006, str. 1.
   
      (3)  UL C 244, 1.10.2004, str. 2.“